**Pályázati felhívás az Aquincum Institute of Technology 2023/2024. őszi kurzusaira**

A Budapesti Műszaki és Gazdaságtudományi Egyetem Villamosmérnöki és Informatikai Kara a Hallgatói Képviselettel közösen pályázatot hirdet az Aquincum Institute of Technology (AIT) 2023/24. őszi félévének kurzusaira. További információkat az AIT-ről és a képzésről az <http://ait-budapest.com/> oldalon találhattok.

Pályázhat a Kar minden alap, mester, osztatlan ötéves és doktori képzésében részt vevő hallgatója. A pályázat elbírálásánál az MSc-s és a legalább 4 lezárt félévvel rendelkező BSc-s hallgatók előnyt élveznek.

A program jelenléti oktatás formájában történik, helyszín az AIT épülete a Graphisoft Parkban, ld. <https://www.ait-budapest.com/about-ait/campus> A programra csak COVID-védettségi igazolással lehet jelentkezni és be kell tartani az aktuális COVID-protokoll előírásait.

Az alábbi kurzusokra jelentkezhetnek a pályázók egy prioritási sor felállításával. A nyertes hallgatók végleges tárgyválasztása a jelentkezők számának és a magyar hallgatók számára rendelkezésre álló férőhelyek számának is függvénye lesz.

* [Leadership and Entrepreneurship](http://www.ait-budapest.com/it-entrepreneurship) Studies (2x2 óra/hét – 4 kredit)
* [User Experience Design](http://www.ait-budapest.com/user-interface-design) (1x2 óra/hét – 2 kredit)
* Design Workshop (2x2 óra/hét – 4 kredit)
* [Scalable](http://www.ait-budapest.com/design-workshop) Systems and Development Processes (2x2 óra/hét a félév 1. felében – 2 kredit)
* [Semantic and Declarative Technologies](http://www.ait-budapest.com/semantic-and-declarative-technologies) (2x2 óra/hét – 4 kredit)
* [Graph Theory](http://www.ait-budapest.com/graph-theory) (2x2 óra/hét – 4 kredit)
* [Combinatorial Optimization](http://www.ait-budapest.com/combinatorial-optimization) (2x2 óra/hét – 4 kredit)
* [Theory of Computing](http://www.ait-budapest.com/theory-of-computing) (2x2 óra/hét – 4 kredit)
* Data Science Part (2x2 óra/hét – 4 kredit)
* [Algorithms and Data Structures](http://www.ait-budapest.com/algorithms-and-data-structures) (2x2 óra/hét – 4 kredit)
* [Computer Graphics](http://www.ait-budapest.com/computer-graphics) (2x2 óra/hét – 4 kredit)
* [Quantum Probability and Quantum Logic](http://www.ait-budapest.com/quantum-probability-and-quantum-logic) (2x2 óra/hét – 4 kredit)
* [Applied Cryptography](http://www.ait-budapest.com/computational-biology) (2x2 óra/hét – 4 kredit)
* [Mobile Software Development](http://www.ait-budapest.com/computer-vision-applications-for-digital-cinema) (2x2 óra/hét – 4 kredit)
* Computational Biology: Big Data in Life Sciences (2x2 óra/hét – 4 kredit)

A teljesített tantárgyak a képzésbe szabadon választható tárgyként számítanak bele. Kivétel a kötelező tárgyakkal való tananyagbeli átfedés miatt

*egyrészt* az alábbi táblázatban X-szel jelölt kurzusok

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hallgató szakja  Tárgy neve | Mérnök inf.  BSc/MSc | | Vill.mérnök  BSc/MSc | | Mat.  BSc/MSc | | Fiz.  BSc/MSc | |
| [Graph Theory](http://www.ait-budapest.com/graph-theory) | X | X | X | X | X | X |  |  |
| [Combinatorial Optimization](http://www.ait-budapest.com/combinatorial-optimization) |  | X |  | X | X | X |  |  |
| [Theory of Computing](http://www.ait-budapest.com/theory-of-computing) |  | X |  |  |  | X |  |  |
| [Algorithms and Data Structures](http://www.ait-budapest.com/algorithms-and-data-structures) | X | X |  |  | X | X |  |  |
| [Computer Graphics](http://www.ait-budapest.com/computer-graphics) | X |  |  |  |  |  |  |  |

*másrészt*

* a Mobile Software Development tárgyat nem vehetik fel azok a hallgatók, akik teljesítették a Mobil- és webes szoftverek (VIAUAC00) vagy az Android alapú szoftverfejlesztés (VIAUAV21) tárgyat,
* a Data Science tárgyat nem vehetik fel azok a hallgatók, akik teljesítették a Bevezetés az adattudományba 1 (TE95AM36) tárgyat,
* a Computer Graphics tárgyat nem vehetik fel azok az MSc hallgatók, akik teljesítették a Számítógépes grafika 1 (VIIIAB07) tárgyat,
* a Semantic and Declarative Technologies tárgyat nem vehetik fel azok a hallgatók, akik teljesítették a Deklaratív Programozás (VISZAD00, VISZA403, VISZA402), vagy a Nagyhatékonyságú Deklaratív Programozás (VISZMB01, VISZM232) tárgyat,
* az Applied Cryptography tárgyat nem vehetik fel azok a hallgatók, akik teljesítették a Biztonsági protokollok (VIHIMA05) tárgyat,

A csatolmányban megtalálható az AIT órarendje, amiből leolvasható, hogy mikor vannak az egyes kurzusok órái. Tömegközlekedési eszközökkel a BME és az AIT campusa között kb. 60 perc utazási idővel kell számolni.

A pályázaton nyertes hallgatók vállalják, hogy az órákon való részvétel mellett lehetőség szerint a külföldi hallgatók beilleszkedését is segítik.

**A pályázatnak tartalmaznia kell:**

* kitöltött pályázati adatlap (nem szükséges kinyomtatni és aláírni!) a választott tantárgyak megjelölésével:
  + 1-essel jelölve azt a tárgyat, amelyet elsősorban választani szeretne
  + további 1-3 tárgyat 2-essel jelölve, amelyeket abban az esetben hallgatna, ha az elsőként megjelölt tárgy felvételére nincs mód
* nyelvtudás igazolása (legalább középfokú nyelvvizsga szükséges angol nyelvből)
* igazolás SARS-COV-2 elleni kétszeri védőoltásról.

**A pályázatok elbírálásának szempontrendszere:**

* tanulmányi eredmények (max. 50 pont)

súlyozott tanulmányi átlag (STA) az elmúlt két félévben, max. 25 pont félévenként, az alábbi táblázat szerint:

|  |  |  |  |  |  |  |  |
| --- | --- | --- | --- | --- | --- | --- | --- |
| **STA:** | 3,50–3,79 | 3,80–3,99 | 4,00–4,19 | 4,20–4,39 | 4,40–4,59 | 4,60–4,79 | 4,80–5,00 |
| **Pontszám:** | 0 | 3 | 6 | 10 | 14 | 19 | 25 |

A beérkezett pályázatokat a Hallgatói Képviselet bírálja el.

**A pályázat leadási határideje:** 2023. augusztus 25. 23:59

A nyertes pályázókat várjuk az amerikai diákok számára szervezett “Orientation Weekend”-en is, 2023. szeptember 1. és 2.-án.

**A pályázat benyújtása:**

A kitöltött pályázati adatlapot, a beoltottság és a nyelvvizsga igazolását e-mailben szükséges megküldeni a [palyazat@vik.hk](mailto:palyazat@vik.hk) címre.

**Értesítés**: Az adatlapon megadott elérhetőségeken.

Kérdéseket Recski András professzor úrnak lehet feltenni a [recski@cs.bme.hu](mailto:recski@cs.bme.hu) e-mail címen.